stanford-oval/wikipedia huggingface dataset:
K0nfig

| k0nfig> Henkilötiedot |
| --- | --- |
Koko nimi:  Kristian Wienecke
Syntynyt: 19. huhtikuuta 1997 (ikä 27)
Kansalaisuus:   Tanska
Ammatti:  ammattipelaaja
Elektronisen urheilun pelaaja
Lempinimi:  kRelle, Kønfig
Pelaajanimi:  k0nfig
Aktiivisena:  2015–
Nyk. joukkue:  – (maaliskuu 2025)
Rooli:  entry fragger tarkkuuskivääripelaaja
Peli:  Counter-Strike 2
Kristian ”k0nfig” Wienecke (s. 19. huhtikuuta 1997) on tanskalainen Counter-Strike 2 -ammattilainen, joka edusti viimeisimpänä ruotsalaista Ninjas in Pyjamasia.
Vuosien varrella Wienecke on pelannut muun muuassa joukkueissa SK Gaming, Team Dignitas, North, OpTic Gaming, Complexity Gaming ja Astralis. Hän on saavuttanut monia hyviä voittoja, joista merkittävimmät ovat EPICENTER 2016 -, DreamHack Open Summer 2019 -, DreamHack Open Montreal 2017 -ja BLAST Premier: Spring 2020 European Finals -turnauksista.
Ninjas in Pyajas erotti maaliskuussa 2025 Wienecken joukkueestaan, kun hän oli ollut penkillä yli vuoden.
Saavutukset > Palkinnot

Sija 14. HLTV TOP 20 Players -arvioinnissa vuonna 2017.
Sija 10. Thorin's Top 10 CS:GO Players -arvioinnissa vuonna 2017.
Saavutukset > MVP

EPICENTER 2016.
DreamHack Open Montreal 2017.
Saavutukset > Muut

Wienecke on saavuttanut eniten tappoja Renedagesia vastaan "säännön" aikana 47 tapolla DreamHack Masters Marseille 2018:n Pohjois-Amerikan karsintaottelussa.
Tatu Vanhanen

| Tatu Vanhanen> Henkilötiedot |
| --- | --- |
Syntynyt: 17. huhtikuuta 1929 Vuoksenranta
Kuollut: 22. elokuuta 2015 (86 vuotta) Nurmijärvi
Koulutus ja ura
Instituutti:  Tampereen yliopisto
Tutkimusalue:  Politiikan tutkimus
Tatu Vanhanen (17. huhtikuuta 1929 Vuoksenranta – 22. elokuuta 2015 Nurmijärvi) oli suomalainen politiikantutkija ja professori.
Elämä ja ura

Vanhanen syntyi Vuoksenrannassa Karjalankannaksella ja vietti nuoruutensa Someron Kaurakedossa, mihin hänen vanhempansa asettuivat sotien jälkeen.
Vanhanen opiskeli Alkio-opistossa ja suoritti sanomalehtimiestutkinnon Yhteiskunnallisessa korkeakoulussa vuonna 1955 ja työskenteli 1950- ja 1960-luvuilla toimittajana mm. Keskisuomalainen-lehdessä ja päällikkönä Maalaisliiton sanomalehdille uutisia välittäneessä Sanomakeskuksessa sekä Keskustapuolueen tiedotus- ja tutkimusosaston päällikkönä. Noihin aikoihin hän toimi myös Tukimies-nimisen lehden päätoimittajana. Yhteiskunnallisessa korkeakoulussa hän suoritti myös yhteiskuntatieteiden kandidaatin tutkinnon 1958 ja lisensiaatintutkinnon 1963 ja oppilaitoksen muututtua Tampereen yliopistoksi väitteli siellä tohtoriksi vuonna 1968.
Tieteellisellä urallaan Vanhanen toimi valtio-opin apulaisprofessorina Jyväskylän yliopistossa vuosina 1969–1972 ja Tampereen yliopistossa vuosina 1974–1992. Hän oli myös Helsingin yliopiston yleisen valtio-opin dosentti vuosina 1972–1995.
Tatu Vanhasen poika on Suomen pääministerinä 2003–2010 toiminut Matti Vanhanen.
Tutkimuskohteet tieteilijänä > Demokratisoituminen

Vanhasen pääasiallisena tieteellisen mielenkiinnon kohteena oli 1970-luvulta 2000 luvulle demokratisoitumisen edellytysten tutkimus, josta hän julkaisi tänä aikana useita kirjoja englanniksi, viimeisimmät 2000-luvulla. Tästä aiheesta Vanhanen keräsi enimmillään parin sadan vuoden ajalle ulottuvan aikasarja-aika-aineiston, jossa oli laskettuna hänen kehittämänsä demokratisoitumisindeksin arvoja eri maista. Eräs hänen läheisistä tutkimuskohteistaan oli Intia.
Tutkimuskohteet tieteilijänä > Geenien tulo yhteiskuntatieteisiin ja valtioittaiset älykkyysosamäärät

Vanhasen toinen, paljon kiistelyä herättänyt tutkimusaihe, johon hän keskittyi eläkkeellä ollessaan, oli sosiobiologian ja evoluutioteorian soveltaminen yhteiskuntatieteisiin. Tästä aihepiiristä hän kirjoitti yhdessä Yrjö Ahmavaaran kanssa teoksen Geenien tulo yhteiskuntatieteisiin.
Yhdessä Richard Lynnin kanssa Vanhanen julkaisi kaksi kirjaa IQ and the Wealth of Nations ja IQ and Global Inequality, joissa esitetään erojen eri valtioiden  vauraudessa selittyvän valtioiden väestöjen välisillä älykkyysosamäärän eroilla. Yhteiskuntatieteiden tutkimusmetodien professori Pertti Tötön mukaan Lynnin ja Vanhasen määrittämät valtioiden keskimääräiset älykkyysosamääräarviot ennustavat erittäin hyvin valtioiden menestystä kouluosaamista mittaavassa PISA-testissä, mikä hänestä viittaa siihen, että nämä valtioittaiset älykkyysosamääräarviot olisivat melko oikeita.
Vanhasen mukaan myös Etelä-Euroopan maiden velkaongelmat selittyvät eteläeurooppalaisten muita eurooppalaisia matalammalla ÄO:lla. Hänen mukaansa korkeamman keskimääräisen ÄO:n maat ovat hoitaneet asiansa paremmin kuin matalamman ÄO:n maat. Vanhanen viittaa tässä Richard Lynnin kanssa kirjoittamaansa kirjaan Intelligence: A Unifying Construct for the social Sciences jonka mukaan Espanjan, Italian, Kreikan, Kyproksen ja Portugalin, ja 11 muun euromaan välillä on 3,7 pisteen ero. Välimeren maiden ÄO:n keskiarvo on 94,6 ja muiden 98,3.
Syksyllä 2004, Matti Vanhasen ollessa pääministerinä, Tatu Vanhasen lausunnoista Helsingin Sanomissa nousi kohu. Lehden Kuukausiliite julkaisi haastattelun, jossa Vanhanen kertoi tutkimustuloksistaan ja näkemyksistään. Tulokset oli julkaistu jo kaksi vuotta aiemmin kirjassa IQ and the Wealth of Nations. Tuolloisen vähemmistövaltuutettu Mikko Puumalaisen mielestä puheet olivat "hyvin kyseenalaisia" sekä "hyvin lähellä rasismin perusideologiaa". Hän piti puheita rikostutkintakynnyksen ylittävänä kiihottamisena kansanryhmää vastaan. Valtakunnansyyttäjä teki kuitenkin päätöksen, että Vanhasen puheiden takia ei aloiteta rikostutkintaa.
Julkaisuja

Vihreä nuoriso. 1964, toimittanut Matti Isoviidan kanssa.
Puolueet ja pluralismi (1968)
Intian monipuoluedemokratia (1973)
Maa ja mies: Johannes Virolaisen kuusi vuosikymmentä 31.1.1974 [toimitustyössä avustaneet Tatu Vanhanen ja Seppo Sarlund] (1974)
Political and Social Structures. Asian and Australasian countries. 1977, Delhi
Political and social structures. European countires. 1977 Delhi.
Power and the means of power, 1979 New Delhi
Military rule and defence expenditures. 1981 Hong Kong.
The roots of democracy. India compared with its neigbours. 1982 Hong Kong.
The Emergence of Democracy, 119 states 1850-1979, 1984 Helsinki
The Process of Democratization: A Comparative Study of 147 States 1980–1988. New York and London: Crane Russak (1990)
Politics of Ethnic Nopotism. 1991 Intia.
Strategies of democratization. 1992 USA.
On the evolutionary roots of politics. New Delhi: Sterling Publ. 1992
Vuoksenrannan mennyt maailma. 1993 Jyväskylä.
Democratization in eastern Europe. (With Geoffrey Pridham). Lontoo 1994.
Vihreä nuoriso: 50 vuotta keskustanuorten toimintaa (1945–1995) (1995)
Karjala, sua ikävöin: vuoksenrantalaisten muistojen kirja [toimittanut Tatu Vanhanen] (1996)
Prospects of democracy. A study of 172 countries. 1997 Lontoo.
A New Dataset for Measuring Democracy, 1810−1998. Journal of Peace Research. 37/2, 2000, s. 251–265.
Geenien tulo yhteiskuntatieteisiin (Yrjö Ahmavaaran kanssa) (2001)
IQ and the wealth of nations. Westport, CT: Praeger. ISBN 0-275-97510-X. (2002) (Richard Lynnin kanssa)
Democratization: A Comparative Analysis of 170 Countries. London: Routledge (2003). ISBN 0-415-31860-2.
Kauraketo. ( yhdessä Ritva ja Lauri Talikan kanssa). 2006 Gummerus.
IQ and Global Inequality. Augusta: Washington Summit Publisher (2006) (Richard Lynnin kanssa)
Globaalit ongelmat: Evolutiivisten juurten etsintää.  Helsinki:  Terra Cognita, 2008.  ISBN 978-952-5697-08-7
Prospects for democracy in Asia. 2008 New Delhi.
The limits of democratization. 2009 USA.
Intelligence (with Richard Lynn). 2012 Lontoo.
Ethnic Conflicts. 2012 Lontoo.
Miksi Kiina lähtee Lentoon ja Kongo ei. 2013 Helsinki.
Global Inequality. 2014 Lontoo.
Ethnic conflicts, venäjänkielinen painos 2014.
Kirjallisuutta

Tammisalo, Osmo: Mustaa valkoisella: Tiede ja kansojen älykkyys.  Helsinki:  Terra Cognita, 2014.  ISBN 978-952-5697-70-4
Aiheesta muualla

Vanhanen, Tatu: Globaalisten kehityserojen juuret ihmisten erilaisuudessa. (Arkistoitu – Internet Archive) Tieteessä tapahtuu 6/2004.
Nuorteva, Pekka: Tatu Vanhanen sijaiskärsijänä tieteen reformaatiossa. (Arkistoitu – Internet Archive) Tieteessä tapahtuu 8/2004.
Virtanen, Hannu: Vanhasen teoria on sosiaalidarwinismia. (Arkistoitu – Internet Archive) Tieteessä tapahtuu 8/2004.
Töttö, Pertti: Kuvaako älykkyysosamäärä mitään? (Arkistoitu – Internet Archive) Tieteessä tapahtuu 1/2005.
Välimaa, Mikko: Tatu Vanhanen kriitikoille: Älykkyys merkittävin syy kehityseroille. (Arkistoitu – Internet Archive) Helsingin Sanomat 7.7.2010.
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Ranska  BnF data  Saksa  Israel  Suomi (KANTO)  Belgia  Yhdysvallat  Latvia  Tšekki  Australia  Alankomaat  Puola 
Henkilöt:  Trove  Uppslagsverket Finland 
Muut:  IdRef
Naxaliitit

Naxaliittien vaikutusalueet vuonna 2007
Naxaliittien vaikutusalueet 2013
Naxaliittien vaikutusalueet 2018
Naxaliitit on Intiassa vaikuttava vallankumouksellinen kommunistinen liike. Ideologisesti naxaliitit ovat maolaisia. Liike syntyi Länsi-Bengalissa, mutta se on levinnyt laajalti maaseutuvaltaiseen ja kehittymättömään Itä-Intiaan. Intian hallitus pitää Intian kommunistista puoluetta (maolainen) ja eräitä muita naxaliittiryhmittymiä terroristeina.
Jäsenet

Naxaliittien toiminnasta valtaosa tapahtuu maan vähiten kehittyneillä alueilla, joissa adivasit ja alhaiskastiset muodostavat suuren osan väestöstä. Intian itäisillä heimoalueilla pääsy koulutus-, terveys ja oikeusjärjestelmän pariin on ollut vaikeaa, minkä vuoksi alueilla on perinteisesti kytenyt tyytymättömyyttä. Myös valtion rakennushankkeet ovat johtaneet ajoittain ihmisten pakkosiirtoihin, mistä kärsivät varsinkin huonoimmassa sosiaalisessa asemassa olevat. Kostonhalua ovat lietsoneet myös kapinoiden kukistamisen yhteydessä käytetyt raa'at otteet sekä raiskaukset. Pelko raiskauksista on saanut naisia liittymään kapinallisjärjestöihin siinä määrin, että arvioiden mukaan naxaliittien jäsenistä lähes puolet ovat naisia.
Itse maolainen aate ei ole kovinkaan merkittävä syy adivasinuorille liittyä kapinallisjärjestöihin. Tutkimushaastattelussa, jossa esitettiin kysymyksiä 25 antautuneelle naxaliitille, jotka työskentelivät liikkeessä yli vuosikymmenen, selvisi että kukaan heistä ei ymmärtänyt maolaista ideologiaa. Suurimmiksi syiksi järjestöön liittymisessä selitettiin kiinnostus armeijamaisiin univormuihin ja aseisiin. Muina syinä olivat erinäisiä yhteiskunnallisia tekijöitä kuten työttömyyttä ja köyhyyttä.
Aiheesta muualla

Kuvia tai muita tiedostoja aiheesta Naxaliitit Wikimedia Commonsissa
| --- | --- |
Auktoriteettitunnisteet: Kansalliset :  Saksa  Israel  Yhdysvallat
Brawl Stars

| Brawl Stars |
| --- | --- |

Kehittäjä:  Supercell
Julkaisija:  Supercell
Jakelija:  Supercell
Julkaistu:  NC 18. tammikuuta 2018WW 12. joulukuuta 2018
Lajityyppi:  toimintapeli
Pelimuoto:  yksinpeli, kaksinpeli ja moninpeli
Ikäluokitus:  PEGI: 7, Apple: 9+
Alusta:  Android, iOS
Hinnoittelutapa:  ilmaispeli (mahdollisuus mikromaksuihin)
Lisenssi:  Suljettu lisenssi
Jakelumuoto:  Google Play, App Store
 Android 7.0 tai uudempi iOS 12.0 tai uudempi 
Virallinen sivusto
Lisää peliartikkeleitaVideopelien teemasivulla
Infobox OK     : 
Brawl Stars on suomalaisen yhtiön Supercellin kehittämä ja julkaisema toimintapeli. Peli julkaistiin testattavaksi 14. kesäkuuta 2017 Kanadassa, ja Suomen, Ruotsin ja Norjan App Storeihin 18. tammikuuta 2018. Androidille se julkaistiin 26. kesäkuuta 2018. Pelin maailmanlaajuinen julkaisu oli 12. joulukuuta 2018.
Peli on käännetty 20 kielelle, myös suomeksi. Peliä voi pelata eri hahmoilla eli rämäpäillä, joita on yhteensä 89. Niille on erilaisia asusteita ja muuta kosmeettista sisältöä.
Aikaisemmin Brawl Starsissa ansaittiin palkintoja keräämällä poletteja rähinälippaita varten ja tähtipoletteja isoja lippaita varten. Keväällä vuonna 2020 peliin tuli Brawl Pass, jossa pelaajat voivat hankkia erilaisia palkintoja keräämällä poletteja otteluista. Brawl Pass maksaa 7,99€ ja Brawl Pass Plus maksaa 11,99€, joita käytetään pelissä virtuaalisena valuuttana kolikoiden, tehopisteiden, blingien ja krediittien lisäksi.
Jokainen Brawl Pass -kausi sisältää yhden asun rämäpäälle ja rämäpään, joka on ensin saatavilla läpäisemällä Passin taso 30 tai krediiteillä. Brawl Pass -kaudet sisältävät myös paljon muita palkintoja, kuten kolikoita, blingejä, tehopisteitä, krediitejä, merkkejä sekä sprayta ja ne kestävät noin kuukauden. Brawl Starsissa on myös tehtäviä, joita suorittamalla etenee Brawl Passissa tai saa muita palkintoja.
Pelimuodot ja hahmot > Peruspelimuodot > Jalokivikaappaus

Jalokivikaappaus (Gem Grab) on pelin peruspelimuoto, jossa kaksi kolmen hengen joukkuetta taistelevat toisiaan vastaan. Tarkoituksena on kerätä enemmän jalokiviä kuin vastustaja. Kun joukkueella on yhteensä kymmenen jalokiveä, alkaa loppulaskenta. Jos joukkue onnistuu pitämään vähintään kymmenen jalokiveä loppulaskennan ajan, peli päättyy ja loppulaskennassa voitolla oleva joukkue voittaa pelin. Jos vastustajan joukkue saa yhtä monta jalokiveä ennen ajan loppumista, ajanlasku loppuu. Ajanlasku alkaa uudelleen, kun jompikumpi joukkue saa jalokiven.
Pelimuodot ja hahmot > Peruspelimuodot > Palkkiojahti

Palkkiojahdissa (Bounty) kaksi kolmen hengen joukkuetta taistelevat toisiaan vastaan tähdistä. Kun pelaaja tyrmää jonkun, hänen tyrmäämisestään saatava palkkio kasvaa yhdellä tähdellä. Pelin loputtua joukkue, jolla on enemmän tähtiä, voittaa pelin. Vaihtoehtoisesti ensimmäisenä kaksikymmentä tähteä kerännyt joukkue voittaa.
Pelimuodot ja hahmot > Peruspelimuodot > Rähinäpallo

Rähinäpallo (Brawl Ball) on pelimuoto, jossa kaksi kolmen hengen joukkuetta pelaavat toisiaan vastaan jalkapalloa. Peli kestää kaksi ja puoli minuuttia, tai kunnes toinen joukkue on saanut kaksi maalia. Jos kumpikaan joukkue ei saa maaleja, tai jos molemmat joukkueet saavat yhden maalin, alkaa jatkoaika (kestää 1 min). Jatkoajalla peli loppuu seuraavasta maalista. Jos kumpikaan joukkue ei saa maalia jatkoajalla, peli päättyy tasapeliin.
Pelimuodot ja hahmot > Peruspelimuodot > Ryöstö

Ryöstö (Heist) on pelimuoto, jossa kaksi kolmen hengen joukkuetta kisaa siitä, kumpi rikkoo vastustajajoukkueen kassakaapin nopeammin. Peli kestää kunnes kassakaappi saadaan hajotettua tai maksimissaan kolme minuuttia, jonka jälkeen enemmän kassakaappia vahingoittanut joukkue voittaa. Peli voi päättyä myös tasapeliin, jos kumpikaan joukkue ei saa vahinkoa tai ovat saaneet yhtä paljon vahinkoa kassakaappiin. Vielä harvinaisempaa on se, että molempien joukkueiden kassakaapit hajoavat samaan aikaan.
Pelimuodot ja hahmot > Peruspelimuodot > Selkkaus

Selkkaus (Showdown) -pelimuotoa pelataan joko yksin, kahden- tai kolmen hengen joukkueissa. Pian alun jälkeen reunoilta alkaa tulla myrkkypilviä, jotka pienentävät pelialuetta.Tarkoituksena on tuhota vastustajat ja selvitä pisimpään. Pelimuodossa on myös voimakuutiolaatikoita, joista saa voimakuution, jolloin pelaajan, tai kaksinpelissä pelaajien elin- ja tuhovoima kasvavat.
Pelimuodot ja hahmot > Peruspelimuodot > Tyrmäys

Tyrmäyksessä (Knockout) kaksi joukkuetta yrittävät tuhota toistensa rämäpäät siten, että joukkue, joka onnistuu ensiksi tuhoamaan toisen joukkueen kaksi kertaa, voittaa.
Pelimuodot ja hahmot > Peruspelimuodot > Painealue

Painealue (Hot Zone) on pelimuoto, jossa kaksi kolmen hengen joukkuetta kisaa siitä, kumpi saa ensimmäisenä valloitettua kartalla olevat ympyrän muotoiset painealueet. Painealueiden määrä vaihtelee yhdestä kolmeen ja niitä valloitetaan vähitellen keräämällä pisteitä alueen sisäpuolella seisoessa.
Pelimuodot ja hahmot > Peruspelimuodot > Rankattu

Rankattu (Ranked) on 1000 pokaalilla avautuva pelimuoto, jossa kilpaillaan arvoasteikoista. Aina kun suorittaa asteikon, saa palkinnoksi Starr Dropin. Kun pääsee mestarit tasolle pääsee kilpailemaan maailmanlaajuisesti. Pelissä on satunnainen pelitila ja muokkaaja.
Pelimuodot ja hahmot > Peruspelimuodot > Jengiliiga

Jengiliiga (Club league) on jengin kanssa pelattava pelimuoto, joka koostuu jengiliiga ja -tehtäväviikosta. Jengiliigaviikolla kahdeksan jengiä kilpailevat toisiaan vastaan pelaamalla otteluita, jotka maksavat lippuja. Parhaiten pärjänneillä jengeillä on eniten jengipokaaleja, joita saa tätä pelimuotoa pelaamalla. Nämä jengit kohoavat arvoasteikolla ja saavat palkinnoksi jengikolikoita. Jengitehtäväviikolla jengin jäsenet saavat jengikolikoita suorittamalla jengitehtäviä. Jengikolikoilla voi ostaa tuotteita jengikaupasta. Jengiliiga poistettiin kun megapossu lisättiin peliin.
Pelimuodot ja hahmot > Erikoistapahtumat

Erikoistapahtumat ovat pelimuotoja, joita voi pelata vain tiettyinä aikoina. Niitä ovat esimerkiksi mestaruushaaste, jossa voi hävitä vain neljä kertaa. Jos häviää neljä kertaa, pelimuotoa ei voi enää pelata.
Pelimuodot ja hahmot > Erikoistapahtumat > Roboryminä

Roboryminä (Robo Rumble) on pelimuoto, jossa kolmen hengen joukkue yrittää suojella kassakaappia hyökkääviä robotteja vastaan. Välillä tulee myös isompia robotteja.
Pelimuodot ja hahmot > Erikoistapahtumat > Pomo-ottelu

Pomo-ottelu (Boss Fight) on pelimuoto, jossa kolmen pelaajan joukkue yrittää tuhota ison pomorobotin. Jos pelaaja kuolee, se syntyy takaisin peliin hetken kuluttua. Jos kaikki kolme pelaajaa ovat kuolleita samaan aikaan, joukkue häviää. Voiton jälkeen seuraava kerta on vaikeampi.
Pelimuodot ja hahmot > Erikoistapahtumat > Mahtipeli

Mahtipeli (Big Game) on pelimuoto, jossa yksi pelaajista on mahtirämäpää. Viisi muuta pelaajaa yrittävät tuhota mahtirämäpään ennen kuin aika loppuu. Mahtirämäpää on muita nopeampi, sen tuhovoima on suurempi ja sillä on enemmän elinvoimaa.
Pelimuodot ja hahmot > Erikoistapahtumat > Pelaajien tekemät kartat

Pelaajat ovat voineet tehdä omia karttoja marraskuusta 2020 lähtien. Niistä on tehty kaksi pelimuotoa: Kilpailun ehdokaskartta ja Voittajien kartat.
Pelimuodot ja hahmot > Erikoistapahtumat > Pelaajien tekemät kartat > Kilpailun ehdokaskartta

Kilpailun ehdokaskartta (Competition Entry Map) on pelimuoto, jossa voi pelata muiden pelaajien tekemiä karttoja. Kartta voi päästä pelimuotoon, kun se saa tarpeeksi ääniä (10), kun sitä pelataan ystävyysotteluissa.
Pelimuodot ja hahmot > Erikoistapahtumat > Pelaajien tekemät kartat > Voittajien kartat

Jos pelaajan kartta menestyy hyvin Kilpailun kartta -pelimuodossa, se saattaa päästä Voittajien kartat -osioon. Silloin kartasta tulee kuin oikea kartta 24 tunnin ajaksi. Poikkeuksena, että silloin voittaessaan ei saa pokaaleja tai hävitessään menetä niitä, toisin kuin oikeissa kartoissa.
Pelimuodot ja hahmot > Pelihahmot

Pelin pelattavia hahmoja kutsutaan rämäpäiksi (Brawlers), joita on pelissä 89. Rämäpäistä uusin on Ollie. Rämäpäät jaetaan eri luokkiin harvinaisuuden mukaan. Luokat ovat harvinaiset, superharvinaiset, eeppiset, myyttiset ja legendaariset. Rämäpäitä voi ostaa Tähtipolulta krediiteillä, joita taas saa Brawl Passista ja Pokaalipolulta. Niitä voi päivittää ja niille voi ostaa erilaisia asuja. Rämäpäille on saatavilla myös tähtivoimia (Star Powers), varusteita (Gadgets) ja tehosteita (Gears). Niillä hahmot saavat uusia kykyjä. Varusteet ovat saatavilla tehotasosta 7, tähtivoimat tehotasosta 9 alkaen sekä tehosteet tehotasosta 10 alkaen. Suurin tehotaso on 11. Pelin aloitushahmo on Shelly.
Harvinaiset: El Primo, Barley, Poco, Rosa, Nita, Colt, Bull ja Brock
Superharvinaiset: Rico, Darryl, Penny, Carl, Jacky, Gus, Jessie, Dynamike, Tick ja 8-BIT
Eeppiset: Piper, Pam, Frank, Bibi, Bea, Nani, Edgar, Griff, Grom, Bonnie, Bo, Emz, Stu, Hank, Ash, Belle, Colette, Gale, Lola, Maisie, Mandy, Pearl, Sam, Larry & Lawrie, Angelo, Berry, Shade ja Meeple
Myyttiset: Mortis, Tara, Gene, Max, Mr. P, Sprout, Byron, Squeak, Gray, Willow, Doug, Chuck, Buzz, Buster, Charlie, Eve, Fang, Janet, Max, Mico, Otis, R-T, Ruffs, Melodie, Lily, Clancy, Moe, Juju, Ollie ja Finx
Legendaariset: Spike, Crow, Leon, Sandy, Amber, Meg, Chester, Surge, Cordelius, Kit, Draco ja Kenji
Aiheesta muualla

Brawl Stars MobyGamesissa (englanniksi)
Brawl Stars Twitterissä
Brawl Stars Facebookissa
Vapaalasku

Vapaalaskua.
Vapaalasku on alppihiihdon laji, jota harrastetaan hoidettujen rinteiden ulkopuolella. Muista alppihiihdon lajeista poiketen rinteeseen pääsy tapahtuu useimmiten ainakin osittain lihasvoimalla, joko kävelemällä, kiipeämällä, hiihtämällä tai skinnaamalla.
Vapaalaskua harrastetaan niin tavallisella alppihiihtotyylillä, telemarkilla kuin lumilaudallakin.
Turvallisuus

Kunnostamattomilla rinteillä liikuttaessa lumivyöryonnettomuuden riski on olemassa, joten vapaalaskun harrastajan tuleekin tuntea hyvin lumivyöryt sekä muut lumiturvallisuuteen liittyvät seikat. Myös suojavarusteilla voidaan parantaa laskijan turvallisuutta.
Varusteet

Vapaalaskua voidaan harrastaa tavallisilla lasketteluvarusteilla, mutta myös erityisesti vapaalaskuun soveltuvia varusteita on saatavilla. Merkittävimmät erot tavallisiin suksiin ovat niiden suurempi pituus ja leveys sekä mahdollisuus vapauttaa siteiden kantaosa siten, että siteen etuosasta muodostuu sarana ja ylöspäin nouseminen mahdollistuu. Hiihtämällä tapahtuvan nousemisen mahdollistavat pohjaan nousun ajaksi liimattavat nousukarvat, jotka estävät suksea luistamasta taaksepäin. Saman ilmiön havaitsee silittämällä eläintä vastakarvaan, alun perin nousukarvat olivatkin aitoa eläimen turkkia, mutta nykyään ne ovat pääasiassa teollisista materiaaleista valmistettuja.
Laskijan on syytä käyttää hiihtovälineiden lisäksi myös suojavarusteita. Suojavarusteista tärkein on tarkoitukseen sopiva oikean kokoinen kypärä. Polvisuojat suojaavat iskuilta ja pitäessään nivelen lämpimänä myös vähentävät trauma-alttiutta. Muita yleisesti käytettyjä suojavarusteita ovat selkäpanssari ja iskuilta suojaavat housut. Suojavarusteiksi voidaan myös laskea keliin sopivat suoja-asusteet, jotka suojaavat tarvittaessa tuulelta, vedeltä, lumelta, kylmältä jne.
Välttämättömiin lumivyörypelastusvälineisiin kuuluvat piippari (piipperi), sondi ja lapio. Jäätikkö- ja jyrkänneolosuhteet edellyttävät railopelastusvarusteita kuten ylle puettavat kiipeilyvaljaat,
joita tarvitaan turvallista köyden kiinnittämistä varten, sekä erilaiset ankkuroivat välineet kuten jääruuvit, köysilenkit, ja muut ankkurointivarusteet. Hakku on vuoristovarustuksen perustyökalu.
Kilpailut

Vapaalasku, kuten muutkin alppihiihdon lajit, on myös kilpailulaji. Vapaalaskukilpailuissa kilpailija saa vapaasti valita rinteeltä laskulinjansa ja suorituksen arviointi perustuu tuomarin/-ien arvioon valitun laskulinjan haasteellisuudesta sekä laskijan laskutaidoista. Laskun aikana voidaan tehdä erilaisia hyppyjä, pudotuksia tms. Kilpailuissa on suojavarusteiden käyttäminen pakollista (oltava ainakin kypärä ja selkäpanssari).
Aiheesta muualla

Suomen Hiihtokeskusyhdistys
Matti Verkasalo: Vapaa lasku: tieto, taito, turvallisuus: sanoja, lauseita, lauselmia, faktoja, käsitteitä, fiktiota, valokuvia ja piirroksia, ajatuksia, ajatelmia, runoja!, lauluja!, iloa, surua, kertomuksia vapaalaskusta, vapaasta laskusta. Helsinki: Kustannus oy Vapaalasku, 2013. ISBN 978-952-92-7889-3 (sidottu)
Alppihiihto
| --- | --- |
Tekniikkalajit:  Pujottelu  Suurpujottelu 
Vauhtilajit:  Supersuurpujottelu  Syöksylasku 
Muut lajit:  (Super)alppiyhdistetty  Joukkuekilpailu  Parisuurpujottelu  Paripujottelu  Vapaalasku 
Muuta:  Alppihiihdon maailmancup  Alppihiihdon maailmanmestaruuskilpailut  Alppihiihto olympialaisissa
Valkoisten päämaja

Ylipäällikkö ratsuväen kenraali vapaaherra C. G. E. Mannerheim
Päämajan juna Seinäjoen ratapihalla
Valkoisten päämaja oli Suomen sisällissodan valkoisen armeijan komentopaikka. Valkoisen armeijan ylipäällikkö oli ratsuväenkenraali vapaaherra Carl Gustaf Emil Mannerheim ja hänen adjutanttinaan toimi maaliskuusta alkaen jääkäriyliluutnantti Kaarle Heikki Kekoni.